《寿乔白岩太宰六十》
明代·郑岳

圣代中兴日，苍生望治辰。洛龟方启禹，嵩岳复生申。

鱼水君臣会，乾坤雨露新。百寮资楷范，四海望衡钧。

峻秩登黄阁，清光切紫宸。冠裳成雅集，庚甲度初巡。

禁里春如海，朝端鬓未银。愿天终祐国，永锡老成人。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。